**DIGITALNA TEHNOLOGIJA V VRTCU**

Ob vse večji uporabi digitalne tehnologije v družbi, tudi v vrtcu zavzemamo strokovno stališče o uporabi IKT tehnologije pri neposrednem delu z otroki.

Pri uporabi sledimo smernicam in Priporočilom RS o uporabi digitalne tehnologije v vrtcu (2021), Nacionalnim priporočilom za uporabo zaslonov pri otrocih in mladostnikih NIJZ (2022), ter Kurikulumu za vrtce (Ministrstvo za šolstvo in šport, 1999).

**Priporočila RS o uporabi digitalne tehnologije v vrtcu**

»Strokovni delavci v vrtcu morajo glede na svoje znanje ozaveščati in presojati, v kolikšni meri bodo uporabljali digitalno tehnologijo pri pripravi na delo, v izvedbenem kurikulumu in pri sodelovanju s starši. Pri tem jim je sodobna tehnologija lahko v veliko pomoč, vendar e-poti ne morejo in ne smejo nadomestiti osebnega stika z otrokom in starši. Glede na to, da v vsakdanjem življenju opažamo nesmiselno rabo oz. že zlorabo digitalnih sredstev pri najmlajših (»digitalne varuške«), je pred strokovne delavce vrtca postavljena še ena pomembna naloga. To je osveščanje staršev o njihovem vzoru otrokom in o tem kdaj je smiselno ponuditi otrokom digitalno tehnologijo, zakaj in katero, da bo njena uporaba produktivna in ne sama sebi namen.

Strokovni delavci naj v največji možni meri pri delu z otroki zagotavljajo ustrezne pogoje in strokovne pristope, s tem da:

 − premislijo o umestitvi e-kotičkov v igralnico,

− zagotovijo ustrezna digitalna sredstva za otroke (npr. velikost miške),

 − zagotovijo uporabo ustreznih didaktičnih programov,

− sledijo novostim (programi, aplikacije, didaktične igre ipd.) na tem področju,

− kritično oz. smiselno uporabljajo digitalno tehnologijo«

(Smernice za uporabo digitalne tehnologije v vrtcu, Avtorici: Karmen Usar, Lidija Jerše, str.12, Zavod RS za šolstvo, 2021)

Zavod RS za šolstvo, 2021

<https://www.zrss.si/pdf/DTsmernice_vrtci.pdf>

Nacionalna priporočila za uporabo zaslonov pri otrocih in mladostnikih NIJZ, 2022

<https://www.nijz.si/sl/smernice-za-uporabo-zaslonov-pri-otrocih-in-mladostnikih>

Strokovne delavke so pri načrtovanju v aktivih 1. in 2. starostnega obdobja pripravile izbor primernih vsebin za predšolske otroke, ter zavzele stališče o časovno primerni uporabi IKT tehnologije.